Na temelju članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 45. sjednici održanoj 26. studenoga 2024. donosi

**PROGRAM**

**financiranja vjerskih zajednica**

**iz Proračuna Općine Vladislavci za 2025. godinu**

**I.**

Programom financiranja vjerskih zajednica iz Proračuna Općine Vladislavci za 2025. godinu (dalje, skraćeno: Program ) utvrđuje se visina potpore koja se može dodijeliti vjerskim zajednicama u 2025. godini.

**II.**

Sredstva za financiranje Programa osiguravaju se u Proračunu Općine Vladislavci za 2025. godinu u iznosu od 6.900,00 eura.

**III.**

Financiranje vjerskih zajednica u 2025. godini provodi se osiguravanjem kapitalnih i tekućih donacija vjerskim zajednicama, te nabave kipa Sv. Marka za Župu Plehan u iznosu od 6.900,00 eura.

**IV.**

Raspored sredstava vjerskim zajednicama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21).

**V.**

Ovaj Program objavit će se u „Službenom glasniku“ Općine Vladislavci.

KLASA: 400-01/24-12/01

UR.BROJ: 2158-41-01-24-2

Vladislavci, 26. studenoga 2024.

**Predsjednik**

**Općinskog vijeća**

Krunoslav Morović, v. r.